забавления за Камиони
Хладилен камион превозва група пингвини за местния зоопарк. В един момент охладителната система се поврежда и шофьорът се обръща за помощ към катаджия, патрулиращ на пътя:
- Човек, направи нещо! Много е горещо, ще измрат пингвините.
Катаджията помислил малко и казал:
- Спокойно, ще оправим нещата!
Започнал да спира коли и да им намира кусури. Кой няма колан, на кого чистачките не работят и т. н. Вместо да ги глобява, поискал всеки да вземе по двойка пингвини и да ги закара в зоопарка. Всички се съгласили. Останала последна двойка. Спира катаджията поредната кола "Майбах" с две мутри в нея.
- Момчета, вземете тези пингвини и ги закарайте в зоопарка!
- Немаш грижи, началник! - казали мутрите, натоварили хайванчетата и потеглили.
След два часа същият "Майбах" с двете мутряги минава покрай поста, а двата пингвина седят отзад със сладолед и балончета. Спира ги катаджията и пита:
- Абе, момчета, нали трябваше да ги закарате в зоопарка?
- Спокойно, старши! И в зоопарка бяхме, и на кино ги заведохме. Сега ще ги водим на цирк.